ועדת הכספים, כנסת 17, פרוטוקול מספר 576, 2007-11-20 12:15

סטס מיסז'ניקוב: אני פותח את ישיבת ועדת הכספים.

סטס מיסז'ניקוב: פנייה מספר 624, 625, 626 – מים.

שאול מרידור: מדובר על העברת תקציבים לשלושה דברים מרכזיים כאשר האחד הוא הסכם פשרה שנחתם בין המדינה לבין רשויות מקומיות בנושא היטלי הפקה אך לאחרונה וצריך לתקצב אותו.

שאול מרידור: כמו כן תוספת מזומן לפרוייקטים של קולחין ברחבי הארץ בהתאם לביצוע בשנת 2007, ותוספת של 20 מיליון שקלים לרשויות ניקוז שונות במסגרת ההכנות לקראת החורף ולפרוייקטים שונים בתחום הניקוז.

שאול מרידור: הכל הוא בתוך תקציבי המים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 624, 625, 626 – אושרה פנייה מספר 630 – משרד התעשייה.

שלי יחימוביץ': אני לא מבינה למה לוקחים מפיקוח על חוקי עבודה, מהכשרת נוער.

שאול מרידור: אני מציע שתשמעו את הרפרנט.

שאול מרידור: אמנם עסקתי בנושא, אבל זה אחרי תקופתי.

יובל יעקובי: הפנייה הזאת נועדה להעביר את הרזרבות שיש בתקציב לתקנות הייעודיות, בין השאר הסכומים העיקריים שהעברנו כאן הם 10 מיליון שקלים לכסות מחסורים בשכר במערכת החונכות המקצועית שזה בתי ספר מקצועיים לנוער.

שלי יחימוביץ': אלה העברות?

יובל יעקובי: כן, אבל היו כל מיני תוספות במהלך השנה בגלל שההסכמים עם המורים משפיעים גם על מערכת החונכות שבמשרד התעשייה ולכן צריך להעביר אליהם הפרשים.

שלי יחימוביץ': לא היו הסכמים עם המורים.

יובל יעקובי: רוב הכסף הוא עלות של שחיקת שכר עבור השנים 1999 עד 2001.

יובל יעקובי: היו שם 5 מיליון שקלים חוב של מדינת ישראל לארגון העבודה הבינלאומי, על זה שלא שילמנו דמי חבר במשך כמה שנים.

שלי יחימוביץ': זה דרך משרד התעשייה?

יובל יעקובי: כן.

יובל יעקובי: היה עוד סכום גדול לתעסוקת נשים, שזה למעונות יום, סבסוד מעונות יום.

ניסן סלומינסקי: אם זה נלקח מהרזרבה, זה טוב.

שלי יחימוביץ': אבל זה לא נלקח מהרזרבה.

ניסן סלומינסקי: נלקח מהרזרבה.

ניסן סלומינסקי: 90 אחוזים מהכסף הם מהרזרבה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה סעיף 630 – אושר פנייה מספר 631 – משרד הפנים.

אמנון כהן: זה בא ממינהל אוכלוסין.

אורן משה: לא.

אורן משה: שיפוץ של כל המבנה שמשנות ה-50, קפלן 2, לא שופץ.

סטס מיסז'ניקוב: זה לשכת השר.

אורן משה: לא רק לשכת השר אלא כל המבנה.

סטס מיסז'ניקוב: ההנהלה.

אורן משה: נכון.

אורן משה: כל המטה של משרד הפנים.

סטס מיסז'ניקוב: בקיצור, זה לשכת השר.

אורן משה: זה תוקצב בתחילת השנה.

אורן משה: בעיקרון זה מרזרבה לשיפוצים שנשמרה ותוקצבה עוד בתחילת השנה והדבר הזה סוכם עוד בתחילת שנה והוא נגרר להבנתי למעלה משנה-שנתיים הסכום הזה והסכום הוא סכום ידוע.

אורן משה: זה ה-14 מיליון שקלים לשיפוצים של המבנה.

ניסן סלומינסקי: התחושה היא מאוד לא נעימה.

ניסן סלומינסקי: התחושה אומרת שכל פעם ששר נכנס למשרד, השיפוצים של השר הקודם לא מוצאים חן בעיניו והוא רוצה משהו אחר ואז עושים שיפוצים.

ניסן סלומינסקי: כשאנחנו כל פעם מקבלים הודעה על חילופי שרים ואומרים לנו מה העלויות, אף פעם לא לוקחים את זה בחשבון אבל את זה צריך לקחת בחשבון.

ניסן סלומינסקי: זה עולה יותר מכל השכר של השרים בלי תיק וכולי.

ניסן סלומינסקי: כלומר, לא יכול להיות מצב שכל פעם שמתחלף שר ובמדינה שלנו מתחלפים לעתים קרובות – ב-10 השנים האחרונות היו 11 שרים במשרד הפנים – וזה אומר 330 מיליון שקלים רק על שיפוצי הלשכה.

אורן משה: לא, זאת הגזמה.

ניסן סלומינסקי: אני אומר את זה בכוונה בטיפת הקצנה אבל לא בהרבה.

ניסן סלומינסקי: לא יכול להיות דבר כזה.

ניסן סלומינסקי: אתה יכול לומר לנו במפורש כמה יעלה שיפוץ לשכת השר שאני מאוד מחבב אותו ומכבד אותו, הוא באמת יהודי עממי.

אורן משה: לשכת השר מהווה חלק קטן.

ניסן סלומינסקי: כמה זה החלק הקטן?

אורן משה: קטן מאוד.

ניסן סלומינסקי: אתה יכול לומר לי סכום?

אורן משה: לא.

אורן משה: עומדים לשפץ את המטה בו יושבים מאות עובדים.

אורן משה: לשכת השר היא חלק קטן מהמבנה.

אורן משה: להבנתי מדובר באחוזים בודדים.

אורן משה: דרך אגב, השר שטרית הגיע לפני שלושה-ארבעה חודשים למשרד והנושא הזה תוקצב עוד לפניו.

ניסן סלומינסקי: אני מציע להזמין מישהו שיודע לומר לנו יותר פרטים.

אורן משה: הם עשו שיפוצים במבנים של משרד ראש-הממשלה ומשרד האוצר.

ניסן סלומינסקי: אני מציע שבנושא הזה נדון לא עם נציג האוצר שיודע רק לספר לנו על הכסף.

אורן משה: אני נציג משרד הפנים.

ניסן סלומינסקי: מישהו ממשרד הפנים שידע לומר לנו במפורט מה מהות השיפוצים, כדי שנהיה הרבה יותר רגועים.

ניסן סלומינסקי: בשבוע שעבר דחינו את זה.

אורן משה: לא, בשבוע שעבר לא היה כאן נציג.

ראובן ריבלין: אדוני היושב-ראש, אני רוצה לברך פעם נוספת את ועדת הכספים של הכנסת אשר גילתה מצב ונענתה לפנייה של חקלאי בקעת הירדן.

סטס מיסז'ניקוב: למה זה קשור לכאן?

ראובן ריבלין: כי אנחנו רק לפני שבוע, ביוזמתך, באנו ודרשנו מהאוצר לומר מדוע הם התחייבו בפנינו שהכל מסודר כאשר הם שלחו את זה אחר כך ליועץ המשפטי לממשלה על מנת שהוא ייתן תירוץ מדוע לא מטפלים בנושא זה.

ראובן ריבלין: ובכן, משרד האוצר, על ידי שאול מרידור שהיה עד רגע זה כאן, לחש על אוזני שהוא כבר כתב את המכתב והוא שולח אותו אלינו, שאכן ניתנה התחייבות והם עומדים מאחורי ההתחייבות ושום תירוץ לא יינתן עכשיו .

ראובן ריבלין: הוועדה קיבלה את ההחלטה לאחר שההתחייבות נמסרה והנושא כבר טופל במקורות, מקורות הקפיאה את כל ההליכים נגד כיכר סדום ובאה לאנשי הכיכר הישועה.

שי חרמש: באיחור של שנה וחצי.

ראובן ריבלין: טמיר פעל בהתאם להוראה שלך וכבר אנחנו מקבלים את התשובה שוועדת הכספים, שהיא צודקת, היא צודקת ותמיד היא צודקת.

סטס מיסז'ניקוב: ברכות לוועדת הכספים, לראובן ריבלין, לטמיר כהן ולכל אחד.

סטס מיסז'ניקוב: אנחנו מצביעים על פנייה מספר 631.

שלי יחימוביץ': אני אמנע.

ניסן סלומינסקי: אני רוצה שיבוא מישהו שיסביר לנו במפורש על מה השיפוצים.

ניסן סלומינסקי: 30 מיליון שקלים.

אורן משה: 14 מיליון שקלים.

סטס מיסז'ניקוב: מי בעד אישור 631?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: רביזיה.

חיים אורון: משרדי הפנים הם המשרדים הכי דפוקים במדינה.

ניסן סלומינסקי: אם היו עומדים לעשות את השיפוץ במקומות של קבלת קהל, הייתי בעד.

סטס מיסז'ניקוב: פנייה מספר 643 ו-644 – ביטחון פנים.

קריאה: אין נציג.

סטס מיסז'ניקוב: פנייה מספר 645 ו-646.

ניסן סלומינסקי: מענה ביטחוני ברשויות ביש"ע.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 645 ו-646 – אושרה פנייה מספר 647, 648 ו-649.

שלי יחימוביץ': למה בתקציב הרשות השנייה כתוב 15 מיליון שקלים ובפנים כתוב רשות השידור?

קריאה: זה שם תוכנית ששונתה בהמשך.

קריאה: זה מופיע כהעברות לרשות השידור ולרשות השנייה.

שלי יחימוביץ': זה גם וגם?

קריאה: כן.

שלי יחימוביץ': אתה יודע שאלה שני דברים שונים.

סטס מיסז'ניקוב: בפנים בכלל רשום ענף מלונאות.

סטס מיסז'ניקוב: אני לגמרי לא מבין.

ראובן ריבלין: קובי הבר חותם על מכתב בו הוא מודיע לנו שהפנייה נועדה להעברת 15 מיליון שקלים חדשים לתקציב הרשות השנייה עבור הפקות מקומיות.

ראובן ריבלין: זאת אומרת, זה הדבר שהוא מחייב.

סטס מיסז'ניקוב: אבל למה ענף המלונאות?

שלי יחימוביץ': אנחנו מדברים על רשות השידור או על הרשות השנייה?

קריאה: הרשות השנייה, בתקנה שמופיעה שנקראה עד לפני שבועיים העברות לרשות השידור ועכשיו היא נקראת העברות לרשות השידור ולרשות השנייה.

שלי יחימוביץ': לא יכולתם לשנות את זה בדף?

קריאה: זה דף שצולם ואני לא יודע מתי.

קריאה: היום זה מופיע אחרת.

קריאה: היום זה מופיע כהעברה לרשות השידור ולרשות השנייה וזה מועבר משיפוי יצואנים ומסבסוד מלונאות.

שלי יחימוביץ': אני לא הבנתי.

שלי יחימוביץ': מצטערת.

קריאה: אני אתחיל מהתחלה.

קריאה: זאת הרשות השנייה לטובת הפקות מקומיות.

שלי יחימוביץ': ורשות השידור לא רלוונטית.

קריאה: לא רלוונטית לעניין הזה.

שלי יחימוביץ': למה בכל-זאת כתוב רשות השידור?

קריאה: היסטורית שם תוכנית הפעולה היה העברות לרשות השידור והיו שם תקנות שהעבירו העברות לרשות השידור, אבל עכשיו, כאשר פתחנו תקנה חדשה, קראנו לזה כך.

שלי יחימוביץ': אם כן, זאת בעצם טעות.

קריאה: זאת טעות.

ניסן סלומינסקי: איך זה קשור למלונאות?

סטס מיסז'ניקוב: מנכים את התקציבים בסוף השנה.

ניסן סלומינסקי: אבל המלונות לא צריכים?

סטס מיסז'ניקוב: היום יש כנס מלונאות ואני אשאל אותם אם יש להם עודפים.

ניסן סלומינסקי: הם בוכים כל יום שנשארו להם רק 14 מיליון שקלים ולוקחים להם.

חיים אורון: לא, זה אשראי.

קריאה: אלה סכומים שלא היו בשנת 2007.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 647, 648, 649 – אושרה

ראובן ריבלין: הפקות המקור ברשות השנייה הן לא מאותה הכנסה שנלקחת מהפרסומות?

קריאה: גם.

קריאה: זה סכום שהתקבל מתקציב 2005 והרשות השנייה, מסיבותיה, לא הצליחה להוציא את הסכום הזה להפקות מקור והעברנו אותו ל-2007.

קריאה: זה סכום שתוקצב גם ב-2006 ולא הוצא.

סטס מיסז'ניקוב: פנייה מספר 650 ו-651 – משרד ראש-הממשלה.

סטס מיסז'ניקוב: ה צ ב ע ה פנייה מספר 650 ו-651 – אושרה.

סטס מיסז'ניקוב: פנייה מספר 652, 657 עד 660 – משרד הבריאות.

אנואר ח'לף: פנייה זו לכאורה נועדה להעביר 200 מיליון שקלים מסעיף 24 לתקציב משרד החינוך והמוסד לביטוח לאומי.

אנואר ח'לף: הכסף הזה נלקח בעיקר מתקנות המיועדות או משמשות כרזרבה להשלמת עלות הסל.

סמדר אלחנני: יש גבייה גדולה של הביטוח הלאומי.

אנואר ח'לף: נכון.

אנואר ח'לף: מצד שני יש גם פער בתחזית מדד יוקר הבריאות.

אנואר ח'לף: המדד היה מאוד גבוה ולכן עלות הסל או הכסף שהוקצה לעלות הסל בבניית תקציב, גם הוא היה מאוד גבוה ויש פער של 600 מיליון הנובע מפערים בתחזית מדד יוקר ועוד 500 מיליון זה גבייה של ביטוח לאומי.

אנואר ח'לף: הרי עלות הסל ממומנת גם כן ממס בריאות ומהשלמה מתקציב בריאות.

סטס מיסז'ניקוב: יש לי הצעה.

סטס מיסז'ניקוב: מחר אנחנו דנים על תקציב משרד הבריאות.

חיים אורון: בשעתיים של מחר יש כל כך הרבה סעיפים.

סטס מיסז'ניקוב: יש כאן מינוס מיליארד ו-80 מיליון שקלים.

חיים אורון: בחוק ביטוח בריאות.

סטס מיסז'ניקוב: בחוק ביטוח בריאות.

סמדר אלחנני: זה מהשלמת הסל.

סמדר אלחנני: זה לא משנה את הסל.

חיים אורון: כי גובים ולוקחים.

חיים אורון: גבו ממך וממני בתלוש, הייתה יותר גבייה והוא לוקח משם, כך שנוצר בביטוח הלאומי בנק שנותן.

חיים אורון: זה המקור אתו הם מממנים את הבריאות.

סטס מיסז'ניקוב: אני מציע לשאול מחר את השאלות האלה.

חיים אורון: חבל על הזמן שלנו.

ראובן ריבלין: אתה רוצה לשאול את השר?

ראובן ריבלין: אני כבר מודיע לך שאתה תביך אותו.

ניסן סלומינסקי: הוא לא יכול להשתלט על הכל.

ניסן סלומינסקי: כאן אין בעיה וזה בסדר.

סמדר אלחנני: כאשר יבטלו את מס בריאות, אז נראה את התמונה הנכונה.

ראובן ריבלין: כאן אין שום בעיה.

ראובן ריבלין: אנחנו יודעים איפה יש בעיות.

אנואר ח'לף: זה לא כסף מעלות הסל.

ראובן ריבלין: הסקנדלים נובעים מכך שיש לך 3.2 מיליון.

ראובן ריבלין: כאשר מדובר במיליארד וחצי, תאמין לי שאין סכנה.

סטס מיסז'ניקוב: תרשה לי לא להסכים אתך.

סטס מיסז'ניקוב: בשבוע הבא אנחנו נדון גם על סעיפי הבריאות בחוק ההסדרים.

סטס מיסז'ניקוב: יש שם פגיעה בסל הבריאות, יש שם התחשבנויות בין קופות החולים.

ראובן ריבלין: כאן הם בונים את מס הבריאות וזה המקור.

חיים אורון: יש פה למשל 6 מיליון שקלים לשירות לזקן והם בסוף שנה מיישרים קו.

סטס מיסז'ניקוב: אלה עודפי גבייה שהולכים לשירותים?

חיים אורון: כן.

חיים אורון: המקור הוא המקור שלו על חשבון פעולה אחרת של המשרד.

חיים אורון: זאת כאילו תוספת או השלמות בהתייקרויות.

חיים אורון: אני רואה למשל קניית שירותי אבחון – 2.5 מיליון שקלים.

חיים אורון: כנראה מיישרים קווים.

סטס מיסז'ניקוב: אבל אתה מסכים אתי שיש מחסור בסל הבריאות.

חיים אורון: אבל זה לא זה.

סמדר אלחנני: זה לא זה.

סמדר אלחנני: סל הבריאות הוא מספר קבוע.

חיים אורון: מה שאתה דן מחר זה על סל הבריאות של 2008, על ה-0,6 ועל ה-0,9.

חיים אורון: לכן אני אומר שצריך להשאיר את הזמן מחר לריב אתם על 2008.

ראובן ריבלין: לי אין בעיה בסכומים הגדולים אבל בסכומים הקטנים כתוב איזשהו דבר שמורידים 5 מיליון לחיזוק הצפון ועוטף עזה.

אנואר ח'לף: עמוד 27 באמצע.

ראובן ריבלין: חיזוק הצפון, השירות למען הילד, אימוץ.

ראובן ריבלין: כאן מוסיפים.

ראובן ריבלין: חיזוק הצפון ועוטף עזה – מינוס 5 או 3 מיליון שקלים.

אנואר ח'לף: 5 מיליון.

ניסן סלומינסקי: נשארו להם שם 25 מיליון.

ראובן ריבלין: שירות לטיפול בהתמכרויות – 2 מיליון.

יאיר זילברשטיין: אלה שינויים פנימיים.

יאיר זילברשטיין: באותה פנייה יש את הפשרת הרזרבה של משרד הרווחה ולמעשה כל השלמת התקנות המכסתיות.

יאיר זילברשטיין: יש פה מספר תקנות שהיו במינוס.

ראובן ריבלין: זאת מכסה שלא נוצלה או שאתם החלטתם להעביר אותה?

יאיר זילברשטיין: לא.

יאיר זילברשטיין: שום דבר כאן לא יוצא החוצה.

יאיר זילברשטיין: הנתונים הם לפי ביצועים בפועל וכמעט בכל התקנות יש ניצול מלא של הכסף.

ניסן סלומינסקי: יש כאן תוספות והכל נלקח מהרזרבה.

ניסן סלומינסקי: זה דבר שהוא דווקא טוב.

ניסן סלומינסקי: תראה את כל הסעיפים.

ניסן סלומינסקי: חוץ מקטנים שכולם גדלים, דווקא בנושא הזה צריך לברך אותם.

ראובן ריבלין: מה זה ניצול?

ראובן ריבלין: אני אומר לך שהשירות לחיזוק הצפון ועוטף עזה, אלה צריכים את ה-5 מיליון.

ניסן סלומינסקי: יש לו 25 מיליון שהוא עוד לא ניצל שם.

יאיר זילברשטיין: זה הסבר אחר.

ראובן ריבלין: אז נתחיל עכשיו בשירות לטיפול בהתמכרויות.

ראובן ריבלין: האם באמת הם לא זקוקים כאוויר לנשימה ל-2 מיליון ו-146 אלף שקלים שאתה מוריד להם?

ראובן ריבלין: הם לא ניצלו, אני יודע.

ניסן סלומינסקי: יש להם עוד 42 מיליון עד סוף השנה שהם לא ניצלו.

יאיר זילברשטיין: אנחנו עושים את הפנייה הזאת לצורך ביצוע מלא של התקציב כי הם לא הצליחו לנצל את הכסף הזה.

חיים אורון: זה מתואם עם המשרד?

יאיר זילברשטיין: ברור שזה מתואם עם המשרד.

ניסן סלומינסקי: בסך הכל הכולל להערכתי זה נראה בסדר.

ראובן ריבלין: מחר יבוא שר הרווחה ויסביר לנו שלא נשאר לו כסף לטפל במכורים.

ניסן סלומינסקי: זה נלקח מהרזרבה.

ניסן סלומינסקי: בחודש האחרון זה נלקח בעיקר מהרזרבה.

ראובן ריבלין: זה לא מהרזרבה.

ניסן סלומינסקי: אבל אלה הם סעיפים קטנים.

חיים אורון: המשרד לקראת סוף השנה מאזן ומוציא את הכל.

יאיר זילברשטיין: הוא עושה את זה במיוחד מוקדם השנה כדי שהוא יוכל להגיע למיצוי.

סטס מיסז'ניקוב: אנחנו מציעים.

סטס מיסז'ניקוב: ה צ ב ע ה פנייה מספר 652, 657 עד 660 – אושרה.

סטס מיסז'ניקוב: פנייה מספר 653 ו-654.

יאיר פינס: זאת תוספת לתקציב הביטחון, חצי מיליארד שקלים.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 653 ו-654 – אושרה פנייה מספר 655 – רשויות מקומיות.

סטס מיסז'ניקוב: אין נציג.

סטס מיסז'ניקוב: פנייה מספר 661.

רונית וולף: כל פנייה מספר 661 עוסקת בפרוייקט ממשל זמין שזה בעצם פרוייקט שהמטרה שלו להגביר את הזמינות של השירותים הציבוריים, שירותי הממשל, שירותים של המשרדים השונים לכלל האזרחים.

רונית וולף: במקרה של הוצאת דרכון, אפשרות הורדת הטופס מהאינטרנט במקום להגיע למשרד הפנים או כך לנהוג במקרה של טפסים של ביטוח לאומי.

רונית וולף: זה פרוייקט כדי שהציבור ידע שיש לו את הטפסים באינטרנט, שהוא יכול לשלם דרך האינטרנט, שהוא ידע שיש לו הדרכות בנושאים שונים כמו הוצאת לידה וכולי.

אמנון כהן: הציבור ידע איך להיכנס לאתר?

אמנון כהן: אתם מפרסמים את זה?

רונית וולף: גם מפרסמים וגם יהיו דיילים.

רונית וולף: בשלב ב' של הפרוייקט, כאשר מישהו מגיע לביטוח לאומי, יהיה שם דייל שישאל אותו מה הוא צריך ויאמר לו שהוא יכול לעשות זאת באינטרנט ויראה לו איך.

אמנון כהן: אדם בן 80 יכנס לאינטרנט?

רונית וולף: אולי הנכד שלו יעזור לו, אם הנכד שלו ידע שזה קיים.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 661 – אושרה פנייה מספר 662 עד 665 - משרד הבינוי.

יאיר פינס: זאת עוד תוספת לתקציב הביטחון.

יאיר פינס: דברי ההסבר יימסרו בוועדה המיוחדת.

אמנון כהן: יש כאן עניין עקרוני.

אמנון כהן: אתה ואני חברים בוועדה המשותפת של תקציב הביטחון והם לא מתאמים אתנו.

אמנון כהן: מחר בבוקר יש לנו כאן דיון עם משרד הבריאות אבל יש דיון גם בוועדת חוץ וביטחון, בוועדה המשותפת הזאת.

אמנון כהן: אני מאוד רוצה לדעת לאן הולך הכסף.

אמנון כהן: הם מקיימים את הישיבה באותה שעה שאנחנו מקיימים אותה כאן ואני לא יכול להיות גם פה וגם שם.

סטס מיסז'ניקוב: לא הוא קובע את זה.

אמנון כהן: אני מדבר על העיקרון.

אמנון כהן: אני מבקש ממך לפעול אצל יושבת-ראש הכנסת כדי שיאתמו אתנו את מועדי הישיבות.

טמיר כהן: כבר העלינו את זה כמה פעמים.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 662 עד 665 – אושרה פנייה מספר 666 עד 669.

גלית פלצור: הפנייה נועדה להעביר 11 מיליון שקלים לחטיבה להתיישבות להקמת מבנים זמניים ופיתוח סביבתי באזורים האמורים – הר חברון, גוש עציון, בקעת הירדן והשומרון.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 666 עד 669 – אושרה פנייה מספר 670 – משרד הפנים.

קריאה: הפנייה נועדה לתגבר את תקציב ההרשאה להתחייב ביחידה הארצית לפיקוח על הבנייה לצורך יצירת התקשרויות.

סטס מיסז'ניקוב: מדובר ב-75 אלף שקלים.

סטס מיסז'ניקוב: ה צ ב ע ה פנייה מספר 670 – אושרה פנייה מספר 678, 679.

גלית פלצור: הפנייה נועדה להעביר כ-9 מיליוני שקלים למשרד החקלאות.

גלית פלצור: למינהלת השקעות הון בחקלאות ולמדען הראשי יש התאמות בתוך התקציב, העברות פנימיות.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 678 ו-679 – אושרה.

סטס מיסז'ניקוב: סעיף 46 לפקודת מס הכנסה.

סטס מיסז'ניקוב: פנייה בנושא אישור מוסדות ציבור לעניין סעיף 46 לפקודת מס הכנסה, סעיף 61 לחוק מיסוי מקרקעין.

טמיר כהן: רשימה שמספרה 5644807.

אברהם שוורץ: אני מפקח ראשי במחלקה למוסדות ציבור ומלכ"רים.

אברהם שוורץ: יש פה רשימה לעניין סעיף 46 לפקודת מס הכנסה.

ראובן ריבלין: אני לא מכיר אף אחת מהעמותות.

ראובן ריבלין: מי מביא את הבקשה בפנינו?

אברהם שוורץ: שר האוצר.

סטס מיסז'ניקוב: לכולם יש אישור על ניהול תקין?

אברהם שוורץ: כן.

קריאה: אני זוכר שבפעם שעברה לא אישרנו כ-5 עמותות.

ראובן ריבלין: אם צריך את אישור ועדת הכספים, צריך לעבור על כל אחד ואחד בנפרד.

ראובן ריבלין: אם רוצים שנאשר אן-בלוק 40 מוסדות שאין לי מושג מה נעשה שם ואני צריך לקבל את ההצהרה שלהם, מדוע צריכים את הסכמתנו?

ראובן ריבלין: מעבירים אחריות אלינו בלי שאני יכול לדעת.

קריאה: שר האוצר מבקש זאת.

קריאה: הוא חתום על כך.

ראובן ריבלין: אין לי בעיה, אבל שלא יאמרו שאני הייתי אמור לבדוק.

ניסן סלומינסקי: יש כאן עמותה אחת מיבנה, שערי שמחה ורחמים, יבנה, שהיושב-ראש שלה הוא מאיר שטרית.

ניסן סלומינסקי: מספר 34.

ראובן ריבלין: לא יכול להיות.

ניסן סלומינסקי: אולי זה מאיר שטרית אחר.

ראובן ריבלין: אולי זה מיסודו של מאיר שטרית שהיה ראש העיר.

סטס מיסז'ניקוב: אני מניח שביבנה יש עוד כמה אנשים שנקראים מאיר שטרית.

סטס מיסז'ניקוב: מי בעד אישור רשימה שסימונה 5644807?

סטס מיסז'ניקוב: ה צ ב ע ה רשימה שסימונה 5644807– אושרה אני מודה לכם.